section_heading: Tehničke značajke
paragraph_text: Lokomotive ove serije raspolažu sa šest vučnih motora snage 440&nbsp;kW te razvijaju ukupnu trajnu snagu od 2640&nbsp;kW.Švaljek, Ivan; Kožulj, Tomislav, Bošnjak, Miljenko: Tehničko-eksploatacijski pokazatelji i značajke vučnih vozila Hrvatskih željeznica, 1. izd., Hrvatske željeznice, Zagreb, 2003., ISBN 953-62781-0-3, str. 45 – 47 Jednosatna vučna snaga lokomotive iznosi 3150&nbsp;kW te je primjenjiva na rasponu brzine od 45&nbsp;km/h do 93&nbsp;km/h. Motori su raspoređeni neovisno jedan o drugom u tri okretna postolja s po dva motora i osovinskim rasporedom Bo'Bo'Bo'. Za pokretanje lokomotive i postizanje brzine motori mogu biti spojeni na tri načina. Prvi način jest serijski spoj svih šest motora u jednoj grani do brzine 25&nbsp;km/h, zatim slijedi prebacivanje u serijsko-paralelni spoj dvije međusobno paralelno spojene grane s po tri motora u seriji do brzine 40&nbsp;km/h te na kraju paralelni spoj tri grane s po dva motora za brzine veće od 40&nbsp;km/h. Za kombinaciju triju spregova vučnih motora služe elektro-pneumatski sklopnici kojima se upravlja preko kontrolera u upravljačnici. Za upuštanje motora služe 33 otpornika koji se postepeno isključuju pomoću elektro-magnetskih sklopnika, također upravljani preko kontrolera.